<classify> Twiga ilicheza mechi ya kirafiki na Kenya kwenye Uwanja wa Amaan mjini Unguja mwishoni mwa wiki iliyopita na kutoka sare ya bao 1-1.Zaidi ya mashabiki 25 wanaounda kundi la ushangiliaji wa timu za Taifa walienda Zanzibar kuwaunga mkono wachezaji hao na timu kwa ujumla.Akizungumza na gazeti hili kwa siku kutoka Zanzibar, Kaijage alisema amefurahishwa na kitendo cha mashabiki hao kwenda Zanzibar kuwashangilia.Hii ipo duniani kote, mashabiki husafiri kuzifuata timu zao za taifa kuzishangilia kwani hao ni watu muhimu sana kwenye mpira.Kwa hapa kwetu imezoeleka kuona mashabiki wakisafiri kuzifuata timu za wanaume pekee, lakini sasa naona watanzania wanaanza kuelewa soka ya wanawake na wameidiriki kutufuata Zanzibar kutupa moyo, hii inatufariji sana, alisema Kaijage.Twiga Stars iko Zanzibar kambini ikijiandaa na fainali za michezo ya Afrika zinazotarajiwa kufanyika jijini Brazzaville katika Jamhuri Congo Brazzaville mwezi ujao. Twiga Stars imepangwa kundi moja na wenyeji Congo Brazzaville, Ivory Coast na Nigeria.  <topic>: MICHEZO 